Humpi Koneru

Humpi Koneru (; ; dzimusi , Āndhra Pradēšā, Indijā) ir Indijas starptautiskā lielmeistare šahā (GM 2002).

 Biogrāfija 
Šahu iemācījusies spēlēt piecu gadu vecumā. Savas šahistes karjeras sākumā četras reizes uzvarējusi Pasaules junioru čempionātos šahā: U10 (1997), U12 (1998), U14 (2000) un U20 (2001) vecuma grupās. 2000. gadā uzvarējusi arī Āzijas junioru šaha čempionātos.

2002. gadā turnīrā Budapeštā izpildījusi vīriešu lielmeistara normu, kļūstot par visu laiku jaunāko sievieti, kurai piešķirts lielmeistara (GM) nosaukums.Humpy beats Judit Polgar by three months.

2003. gadā Kalkutā izcīnījusi Āzijas čempiones nosaukumu šahā. 2004. gadā Elistē piedalījusies Pasaules čempionātā šahā sievietēm pēc izslēgšanas sistēmas, kur tikusi līdz pusfinālam, kurā zaudējusi Jekaterinai Kovaļevskai.2004 FIDE Knockout Matches Lielu panākumu guvusi 2005. gadā prestižajā FIDE turnīrā «Ziemeļu Urālu kauss», kur apsteigusi tādas pazīstamas šahistes kā Sjui Juihua, Aleksandra Kosteņuka un Antoaneta Stefanova un izcīnījusi 1. vietu.

2008. gadā Naļčikā atkal iekļuvusi Pasaules čempionāta pusfinālā, kur zaudējusi Hou Jifaņai.2008 FIDE Knockout Matches 2009. gadā uzvarējusi FIDE Grand Prix turnīru ciklā un izcīnījusi tiesības sacensties mačā par Pasaules čempiones nosaukumu.
Šis mačs notika 2011. gadā Tirānā un beidzās ar toreizējās Pasaules čempiones Hou Jifaņas pārliecinošu uzvaru 5½ : 2½ (+3 -0 =5).WWCC R08: Draw, Hou Yifan retains World Championship title

2015. gadā Sočos Pasaules sieviešu šaha čempionātā pēc izslēgšanas sistēmas Humpi Koneru bija reitingfavorīte, tomēr ceturtdaļfinālā zaudēja Ukrainas šahistei Marijai Muzičukai ar 1½:2½. Šajā pašā gadā Indijas izlases sastāvā Pasaules komandu šaha čempionātā Čendu pie 1. galdiņa izcīnījusi 5½ punktus no 9 iespējamajiem (+4, =3, -2).

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Hajatu Toubalu, bet 2. kārtā zaudējusi Jolantai Zavadzkai.Women’s World Championship 2018

2019. gada septembrī Skolkovā (Maskavas apgabals) uzvarējusi FIDE sieviešu Grand Prix izcīņas posmā. 2019. gada decembrī Maskavā uzvarējusi Pasaules sieviešu ātrā šaha čempionātā.ChessPro. Чемпионат мира по рапиду и блицу. Москва 2019. Все о турнире 2020. gada februārī Sentluisā uzvarējusi starptautiskajā sieviešu šaha turnīrā Cairns Cup.Cairns Cup (2020)

Pārstāvējusi Indijas komandu Pasaules šaha olimpiādē un 2022. gadā izcīnījusi bronzas medaļu komandu vērtējumā.44th Olympiad Chennai 2022 Open

2022. gada oktobrī Monako ceturtdaļfināla pretendenšu mačā zaudējusi Annai Muzičukai ar rezultātu 3½:4½.Women's Candidates Tournament 2022-2023: All The Information - Chess.com 2022. gada decembrī Almati izcīnījusi 2. vietu Pasaules šaha ātrspēles čempionātā sievietēm.2022 FIDE World Rapid & Blitz Championship Blitz Women

2023. gada februārī Minhenē izcīnījusi 2. vietu FIDE sieviešu Grand Prix izcīņas posmā.FIDE Women GP Series 2022-23 - Munich 2023. gada aprīlī Ņūdelī ieņēmusi 6. vietu FIDE sieviešu Grand Prix izcīņas posmā.FIDE Women's Grand Prix 2022/23 - Third Leg, New Delhi 2023. gada augustā Baku piedalījusies FIDE Pasaules kausa izcīņā sievietēm, kurā 4. kārtā piekāpusies Belai Hotenašvili.Women's Chess World Cup 2023 2023. gada decembrī Samarkandā izcīnījusi 2. vietu Pasaules ātrā šaha čempionātā sievietēm.2023 World Rapid Womens

2024. gada aprīlī Toronto dalījusi 2.-4. vietu Pasaules šaha čempionāta pretendenšu turnīrā (pēc papildu rādītājiem bijusi otrā).FIDE Women’s Candidates Tournament 2024 2024. gada novembrī Šimkentā dalījusi 5.-6. vietu FIDE sieviešu Grand Prix izcīņas posmā.FIDE WGP Shymkent: Goryachkina clinches victory 2024. gada decembrī Ņujorkā uzvarējusi Pasaules ātrā šaha čempionātā sievietēm.FIDE Women’s World Rapid Championships 2024

2025. gada februārī Monako izcīnījusi 2. vietu FIDE sieviešu Grand Prix izcīņas posmā.FIDE Women's Grand Prix 2024/2025 - Monaco 2025. gada aprīlī Punē uzvarējusi FIDE sieviešu Grand Prix izcīņas posmā.Pune Women's Grand Prix (2025) 2025. gada jūnijā Sentluisā izcīnījusi 5. vietu starptautiskajā lielmeistaru šaha turnīrā Cairns Cup.Cairns Cup 2025 2025. gada jūlijā Batumi izcīnījusi 2. vietu FIDE Pasaules kausa izcīņā sievietēm un iekļuvusi Pasaules šaha čempionāta pretendenšu turnīrā.Results – FIDE Women's World Cup 2025 – Batumi, Georgia 2025. gada decembrī Dohā izcīnījusi 3. vietu Pasaules ātrā šaha čempionātā sievietēm.FIDE Women’s World Rapid Championship 2025

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules komandu šaha čempionāti)

Kategorija:1987. gadā dzimušie
Kategorija:Āndhrā Pradēšā dzimušie
Kategorija:Indijas šahisti